Úradný vestník L 233 , 22/08/1991 S. 0009 - 0011

Fínske špeciálne vydanie: Kapitola 2 Zväzok 8 S. 0087

Švédske špeciálne vydanie: Kapitola 2 Zväzok 8 S. 0087



Nariadenie Komisie (EHS) č. 2507/91 z 20. augusta 1991 o zatriedení určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 2242/91 [2], a najmä na jeho článok 9, keďže je nutné prijať určité opatrenia na zatriedenie tovaru uvedeného v prílohe k nariadeniu, aby bolo zaistené jednotné používanie kombinovanej nomenklatúry pripojenej k spomenutému nariadeniu; keďže nariadenie (EHS) č. 2658/87 stanovilo všeobecné pravidlá interpretácie kombinovanej nomenklatúry, a tieto opatrenia platia takisto pre každú inú nomenklatúru, ktorá je úplne alebo sčasti založená na kombinovanej nomenklatúre, alebo ktorá pridáva ku kombinovanej nomenklatúre ďalšie triedenie, a ktorá bola vytvorená zvláštnymi ustanoveniami spoločenstva s cieľom použitia sadzobných a iných opatrení týkajúcich sa obehu tovaru; keďže podľa spomenutých všeobecných pravidiel musí byť tovar opísaný v stĺpci 1 tabuľky, pripojenej k tomuto nariadeniu, zatriedený do príslušných kódov kombinovanej nomenklatúry (KN) uvedenej v stĺpci 2 na základe odôvodnení uvedených v stĺpci 3; keďže opatrenia tohto nariadenia sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje do kombinovanej nomenklatúry k príslušným kódom KN uvedeným v stĺpci 2 uvedenej tabuľky. Článok 2 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. augusta 1991 Za Komisiu Karel Van Miert člen Komisie [1] Ú. v. ES L 256, 7.9.1987, s. 1. [2] Ú. v. ES L 204, 27.7.1991, s. 21. -------------------------------------------------- PRÍLOHA Opis tovaru | Zatriedenie Kód KN | Odôvodnenie | | | (1) | (2) | (3) | 1. | Tkaný odev (100 % bavlna), skladajúci sa z jedného kusa, bez rukávov, zakrývajúci hornú časť tela a spodnú časť tela tesne pod kolenami, každú nohu zvlášť. Má vsadené vrecká na úrovni bokov. Tento odev, ktorý je od pása rozstrihnutý, je vpredu čiastočne rozopínateľný pomocou gombíkov so zapínaním sprava doľava. (Pozri fotografiu č. 458.) | 62044200 | Zatriedenie je stanovené podľa ustanovení všeobecných pravidiel 1 a 6 interpretácie kombinovanej nomenklatúry, znenia kódov KN 6204 a 62044200 a Vysvetliviek ku kódom KN 62044100 až 62044990. | 2. | Tkaný odev (100 % bavlna), skladajúci sa z jedného kusa, nabraný v páse, zakrývajúci hornú časť tela a spodnú časť tela tesne nad kolenami, každú nohu zvlášť. Má krátke rukávy, dve vsadené vrecká na úrovni bokov a jedno našité prsné vrecko. Tento odev má golier a vpredu je čiastočne rozopínateľný pomocou gombíkov so zapínaním sprava doľava. (Pozri fotografiu č. 457.) | 62114290 | Zatriedenie je stanovené podľa ustanovení všeobecných pravidiel 1 a 6 interpretácie kombinovanej nomenklatúry a znenia kódov KN 6211, 621142 a 62114290. | 3. | Tkaný odev (100 % syntetické vlákna), skladajúci sa z jedného kusa, zakrývajúci hornú časť tela a spodnú časť tela k členkám, každú nohu zvlášť, s krátkymi rukávmi a vsadenými vreckami na úrovni bokov. Tento odev má golier a vpredu je čiastočne rozopínateľný so zapínaním sprava doľava pomocou gombíkov. Tento odev je doplnený opaskom z rovnakého materiálu. (Pozri fotografiu č. 456.) | 62114390 | Zatriedenie je stanovené podľa ustanovení všeobecných pravidiel 1 a 6 interpretácie kombinovanej nomenklatúry a znenia kódov KN 6211, 621143 a 62114390. | +++++ TIFF +++++ --------------------------------------------------